DORTHEIVALO
skip to main | skip to sidebar
DORTHEIVALO
Hverdags-glimt fra Sisimiut i Grønland
tirsdag den 21. december 2010
Årets korteste dag
Det er årets korteste dag.
Nu går det mod lysere tider. Gudsketakoglov!
Jeg skrev et ret så langt indlæg om det sidste år.
I Nuuk fejrer man dagen på forskellig vis.
Her i Sisimiut har jeg ikke kunnet mærke forskellen på i dag og i går.
Jo, jeg var til et møde og kom sent hjem.
Det havde dog intet med vintersolhverv at gøre. Absolut ingenting.
Pigerne har bagt pebernødder og jeg har mislykkedes med at smelte hvid chokolade til abrikoserne, der blev fyldt med marcipan og som gerne skulle skylles ned med min hvidvinsgløgg, men stadig ikke for at fejre årets korteste dag, men fordi det er jul om ganske få dage.
Hvis du tvivler bare det mindste på mine ord om det med varigheden af dagen, kan du tjekke det og se det her, at det er ganske rigtigt, at vi går mod lysere tider.
Indsendt af Dortheivalo kl. 20.08.00 2 kommentarer:
lørdag den 18. december 2010
At stille skarpt i mørke
Til aften var der lidt nordlys, der gnitrende løb hen over himlen.
Mine øjne er vist ikke, hvad de har været og slet ikke i mørke.
At skulle stille skarpt bliver sværere og sværere, men selvom det er lidt uldent, skal du ikke snydes for det flotte, grønne nordlys, som var hurtigt fremme og ligeså hurtigt væk igen.
Det var lidt diffust og spillede ikke så længe over himlen.
Der er næsten fuldmåne, så der er meget, meget lyst udenfor.
Dejligt.
Indsendt af Dortheivalo kl. 23.10.00 7 kommentarer:
Aqqartarfik
Indtil jeg fyldte ca 28 år, boede jeg enten på kollegie eller boligblok.
Som barn syntes jeg faktisk det var dejligt, at bo i boligblok.
Der var altid nogen at lege sammen med og følelsen af, at der boede nogen lige ved siden af og du rent faktisk kunne høre dem, var betryggende på en eller anden sær måde.
Når de skyllede w.c-et ud og vandet løb ned gennem nedfaldsstammen.
Når de trak stolene ud ovenpå efter aftensmaden.
Når dørene til svalegangene gik op og i ved siden af mit værelse.
Jeg mindes ikke, at have været plaget af naboer, men jeg gad godt nok ikke bo i boligblok nu, hvor jeg har boet i eget hus siden 1994.
Jeg kan gå rundt om min bolig. Jeg kan rive vægge ned, male som det lyster mig eller lade være.. hvilket er det, som jeg gør lige nu,-lader være, men skal til gengæld også selv skovle foran egen dør.
Male husfacaden selv, når den trænger.
Jeg kan ikke ringe efter nogen vicevært og det passer mig i og for sig udmærket, at jeg selv har ansvaret.
Når jeg en meget, meget sjælden gang er i nærheden af de blokke, hvor jeg voksede op, mærker jeg dog følelsen af at være hjemme.
Den ulækre stank af opgang og lyden af mine trin, når jeg går op ad trapperne.
Velkendt.
Jeg ved lige nøjagtig, hvor lang tid jeg skal holde vejret for at holde stanken ude, hvis jeg skal op på 3. etage.
Lyden af dørene til svalegangene.
Da vi kørte hjem og gik op af vores egen trappe følte jeg dog lettelse over at jeg ikke deler tag med 324 andre mennesker.
Indsendt af Dortheivalo kl. 23.01.00 0 kommentarer:
Lørdag
Min lillesøsters tidligere udsigt:
I disse dage savner jeg min lillesøster. Jeg kan ikke engang huske om jeg nogensinde har holdt jul uden hende.
Måske en enkelt gang i mit lange liv?
Som du kan se, er der kommet sne og søerne fryser langsomt til.
Du kan klikke på billederne for at se dem i større format (tror jeg nok )
Indsendt af Dortheivalo kl. 16.58.00 2 kommentarer:
E.F
Lige før frokostpauserne.. sådan ca. omkring kl 11 og 11.30 bryder solen frem og igennem mørket.
Lavt og lige over horisonten.
Den farver himlen i de smukkeste farver og jeg er lige betaget og fascineret hver gang.
Den er kun oppe og vende. Der er ikke bulder-ravende mørkt, når den ikke er der, men der er heller ikke helt lyst.
Den stikker sine smukke stråler ind over havet og trøster for det mørke mørke og giver håb om, at når weekenden er ovre skifter det lige så stille igen.
Vi går mod lysere tider.
Også indeni!
Jeg glæder mig så meget til at se mere lys og mere sol.
Lena og jeg kørte en tur over på Taseralik og fik vådt til drøblen. Kaffe og cola zero mm.
Udsigten er betagende, når himlen viser sig fra den side.
Måske er kvaliteten lidt bedre, hvis du klikker på billedet. Det skulle ihvertfald gerne blive større.
I morgen kan jeg sove længe.
Jeg skal sove længe! Fordi jeg kan!
Nyde den frihed det giver, at kunne sove til jeg vågner. Uden at at skulle vækkes af vækkeuret.
Jeg trænger SÅ meget til at sove længe.
Mine energi-depoter er tømt så fuldstændig, så de skal fyldes, så jeg overlever de sidste 3 arbejdsdage inden jeg kan gå på juleferie.
Jeg glæder mig til juleferien!
Een ting kommer jeg dog til at savne i min juleferie:
musik.
Levende musik.
I næsten alle frikvarterer sidder een af mine kollegaer i sofaen på lærerværelset og klimrer dejligt på den guitar, der altid står på lærerværelset.
Lidt klassisk musik af den mere stille slags som giver ro til sjælen.
Jeg burde fortælle ham, hvor godt det gør min sjæl med den lyd-baggrund han lægger for mine pauser. At hjertet falder stille til ro og giver mig fornyede kræfter til at fortsætte dagen.
Han klimren på strengene giver det samme som en energi-lampe.
Energi-lyd?!
Hvis jeg kunne, havde dette billede været med indlagt lyd, men prøv du bare at klikke på billedet alligevel.
Indsendt af Dortheivalo kl. 01.02.00 0 kommentarer:
torsdag den 16. december 2010
Hjemlige fordomme
Når vi kender folk, men endnu ikke har besøgt dem i deres hjem, gør vi os ofte nogle forestillinger om, hvordan de mon bor.
Jeg tænker nogen gange, at vores / deres hjem er et udtryk for hvem vi  / de er?!
Nogen tror, at jeg har væggene fuldstændig tapetseret med billeder.
Det har vi faktisk ikke.
Jeg har to små billeder stående på vores smalle hylder på siden af køleskabet; et af mine piger, som de har givet mig og et af mine nevøer, som jeg har fået af min søster, deres mor.
Og et maleri, købt pga de glade farver og den sølle sælger, som åbenlyst trængte til penge.
Både Jan og jeg elsker at se på billeder og jeg har to eksterne harddiske ( 350 GB og 1 TB fyldt op med billeder) fyldt op med fotografier.
For mange år siden havde vi væggen i vores smalle, smalle gang tapeteseret med billeder af familien.
Det var vist oppe i tiden at have billeder hængende i fine rammer og jeg skal komme efter dig.
Det var såmænd også fint sålænge det stod på, men det passede ikke til mit temperament i længden.
Det blev for ensartet, kedeligt og for uforanderligt.
Ikke at der er noget galt med ensartethed og uforanderlighed, men jeg kan godt lide at se på noget nyt engang imellem.
Bare en gang imellem.
Billederne blev pillet ned og op kom en smal hylde under et smalt spejl, som skulle reflektere det lidt lys,
som kan klemmes ind i den lange, smalle gang.
Sidste jul fik jeg af Jan en digital fotoramme og ret ofte skifter jeg billederne ud.
Lige nu sidder der 603 billeder på kortet, som kører en stille rundgang på den lille skærm.
De kører i et stille og lydløst show, skifter konstant og det er rystende let at skifte billederne ud til det som passer til humør og temperement lige nu.
Den hænger så fint på væggen, som skjuler siden af køleskabet, hvor Jan har sat smalle, smalle hylder op, hvor mit eneste krims-krams / pynt kan stå.
Meeeeen… som du nok kan regne ud, tager jeg mange billeder af alt mulig hele tiden.
Nogen af billederne er til bloggen, andre fordi jeg ser noget pænt og andre igen er af mine børn, mand og familie. Og hvis jeg selv skal sige det, er nogen af dem rimeligt vellykkede og nogengange har jeg været nysgerrig for at se dem på papir og op på væggen.
Hos nogen af vores venner har jeg set en løsning, som bare er så genial, at jeg måtte kopiere, efterligne og eftergøre og da der ikke er så forfærdeligt langt fra tanke til handling, hvad sådanne ting angår, hos mig, blev Jan gennet til at skrue nogle skruer i væggen og jeg satte mig ved min printer.
Min tid foran printeren i går aftes springer vi let og elegant over, for det indebar hidsige udfald, rykken udskrift i småstykker og andre temperementfulde udbrud ledsaget med lange, høje bandeord og en søster, der blev hidkaldt i nattens mulm og mørke, men til sidst lykkedes projektet. (TAK Lena!)
Jeg er tilfreds med resultatet (når Jan har fundet, skaffet og erstattet de to øverste wireklemmer med nogle små).
(Den opmærksomme har sikkert noteret sig, at jeg ikke har et billede af Simon? Jeg har ikke nogen gode billeder af min egen søn. Skandale! Det skal der gøres noget ved, når han kommer indenfor skudvidde.)
Min printer er fantastisk god, når den virker og udskriftene er utroligt flotte på glossy papir, men jeg råder dig til at købe blækpatroner med chip.
Det andet; uden chip, er en rodet og usikker affære, som kan bringe den mest pragmatiske og flegmatiske i affekt.
Nå, men hvorom alting er, så har jeg ihvertfald tilført hjemmet lidt flere farver og det hele kan pilles ned igen på et splitsekund.
P.s Jeg elsker staldlamperne som sidder i loftet. Andre hader dem.
Indsendt af Dortheivalo kl. 19.23.00 0 kommentarer:
onsdag den 15. december 2010
Kold københavner
Nogen mennesker mener helt alvorligt, at Jørn Riel er fuld af løgn.
Nogle smiler lidt af ham og syn's at han har en livlig fantasi.
Det har han måske nok, men har du boet heroppe i bare et halvt år og har øje for de lidt mere underholdende eksistenser, ved du også, at helt galt på den, har Jørn Riel altså heller ikke været.
Der er hold i løgnen og sandheden. Fantasien fejler ikke noget heroppe i mørket og den bliver flittigt brugt til alternative og anderledes løsninger.
Nu er det så ikke lige Jørn Riel, jeg vil skrive lidt om, men snarere om en ung mand fra Vanløse, der fandt herop for 1½ år siden.
Næsten direkte fra Sydhavnen, hvor han tog afsæt til sin tur herop.. siges der.
Han fik nogle hunde og sidste sæson gik der mange og lange beretninger om hans manglende succes på slæden og hundenes totale svigt foran selvsamme slæde.
Det fratog ikke den unge mand fra Vanløse lysten til at lære at køre hundeslæde, så han brugte timer og atter timer sammen med sine hunde i sommer og han var een af de allerførste til at give sine hunde seler på og spænde dem foran slæden i efteråret.
Med stor succes.
Hånlatteren er forstummet, erstattet af lidt flov-smag i munden og det stolte smil kruser i mundvigene på vores slædekusk.
Imellem arbejde, træning og samvær med sine hunde, var han på kursus, hvor han fandt en grønlandsk skønhed og der ikke ikke lang tid inden vores unge mand fra Vanløse havde tabt sit hjerte.
Heldigvis samlede den unge, grønlandsk pige hjertet op i sine hænder og sådan noget lader en ung mand fra Vanløse ikke bare forbigå i tavshed.. åbenbart.
For et stykke tid siden fortalte han, at han nu ville flytte nordpå og hans hunde skulle altså med.
De hunde, som han har brugt så mange timer hos og med.
Alle andre ville have fået hundene aflivet eller solgt dem videre.
Men ikke vores gode Grønlandsfarer.
Han allierede sig med Jan, som spurgte mig, om jeg også gad.
Sidde ved rattet og træde lidt på bremsen ind i mellem.
Jo, jo.. "øøøh.. er det farligt", fik jeg spurgt, men man skal ikke tage bekymringerne på forskud.
Hundene i en sele og bundet fast foran bilen, Jan ud på den ene side af hundene og vores unge mand til at gå foran ned gennem hele byen i myldretiden med masser af trafik på vejen fra den ene ende af byen og helt ned til havnen.
Vi fik en masse smil og vink hele vejen ned gennem byen. Det er ikke hver dag man ser et spand hunde bundet fast foran en hi-lux, men det er set før
Det er forøvrigt svært at fotografere, mens man kører på.. ikke hestekræfter, men hundekræfter.. hele 12 stk. Du må nøjes og tage billeder, som fotodokumentation og ikke billedkunst! (som sædvanlig )
Nede ved kutteren, som driver hvalfangst op og ned langs kysten,- som hunde og mand skulle fragtes i, hev vores Vanløse-mand en frostboks frem med sodavand og øl.
"En afskeds-drink", sagde han højt på sin brede accent, som, hvis du lukkede øjnene, ledte tankerne ind i en baggård ved Sydhavnen, mens han kastede beroligende blikke ned til sine hunde, der nysgerrigt kikkede på ejer og hvalfangeren.
En stor bred mand med attituden i orden
En fin afskedsreception af den lidt mere usædvanlige slags.
Mens han stod der på kutteren med sine hunde og rejsetasker, råbte han ud til os på kajen, at man ikke skulle tænke for meget over tingene..
Det har han vist evigt ret i.
Han løftede armen og forsvandt ud i mørket ledsaget af den hyggelige lyd fra kutteren og hundenes ivrige åndedræt.
Jeg håber, at kærligheden holder deroppe nordpå.
Det er ihvertfald ikke hver dag man møder en ung mand, kun lidt ældre end Jan og mig, med eventyr-lysten i god behold og mod på livet og kærligheden, der fragter sig selv og sine hunde afsted i en hvalfangerkutter kun 1½ år efter at han har forladt Sydhavnen.
Jørn Riel havde nok set lidt flere detaljer end jeg har set i dag og Jørn Riels historie havde måske været lidt mere farverig end min, men han er forfatter og kan tage sig nogle kunstneriske friheder.
Jeg er bare mig og kan vist ikke dække mig ind under kunstnerisk frihed.
Læs Jørn Riels skrøner i juleferien, smil og vid, at historierne ikke er fantasifostre og ren tankespind i Hr. Riels hoved. Ikke helt.
Indsendt af Dortheivalo kl. 19.42.00 8 kommentarer:
Farveglæde
Det er SÅ dejligt med sneen.
Det skal ikke gå alt for lang tid inden jeg starter scooteren op.
Den skal være i form til min søster kommer i påsken.
Det er altså også dejligt at stå foran sin hoveddør og blive mødt af dette syn (Yes, jeg skiftede de hvide ud med nogle farvebomber)
De er lige til at blive glad i låget af.
Moder Natur leverede selv et farveorgie lige før middag i dag:
I virkeligheden burde billedet måske se sådan her ud, hvis jeg korrigerer farverne lidt:
Det var fuldstændig fantastisk.
Jeg var ikke den eneste, der stod med kameraet fremme i middagspause på lærerværelset.
Folk stod med deres mobiltelefoner, lommekameraer og alt, hvad der ellers kunne fotografere.
Indsendt af Dortheivalo kl. 18.32.00 3 kommentarer:
mandag den 13. december 2010
Stjernedrys
Jo, det kan bestemt anbefales i pergamyn..
Selvom de nu også er flotte i almindeligt hvidt kopipapir og madpakkepapir.
Lige om lidt forsøger jeg mig med silkepapir. Det tror jeg er endnu flottere, for der er flere farver, ihvertfald her i byen at vælge imellem!
(Jacob: Vejledningen er lige her)
Update: Det er flot med silkepapir, skulle jeg hilse og sige
Indsendt af Dortheivalo kl. 17.32.00 4 kommentarer:
søndag den 12. december 2010
Ingen gaver i år
Aaaaj, aaaj sikke en ulykke.
Indsendt af Dortheivalo kl. 20.50.00 3 kommentarer:
Nyere indlæg Ældre indlæg Start
Abonner på: Indlæg (Atom)
Besøgs-tæller
Track Visits
Velkommen
Denne blog vil indholde lidt om
alt hvad der rører sig i mit liv: hverdagsbeskrivelser, og stemningsbilleder fra mit meget almindelige, -men
gode liv. Den vil hovedsageligt fungere som en dagb(l)og, en scrapb(l)og og som erindrings/-mindeb(l)og. Det er altid hyggeligt at få en hilsen, så hvis du har lyst, må du
gerne sende mig en. Har du også ris eller (især) ros, så er du også velkommen
til at sende mig et par ord på denne mailadresse: dortheivalo(@)greennet(.)gl
Velkommen og TAK fordi du kikkede forbi!
Samtalebænken
klik på billedet og deltag i samtalen
Læs her:
HUSK det nu!!
Al tekst og ALLE billeder tilhører mig. Du skal spørge om lov og indhente tilladelse af mig til låne både tekst og billederne. (Alt andet er tyveri og er strafbart!)
COPYRIGHT!
Lækre kort-film fra min by og omegn
Mere end bare reklame for Sisimiut og omegn
Arkiv-skabet
▼  2017 (7)
▼  marts (5)
En konge og en lillebror
Kvalitetsweekender
Dette er en prøve
Et par skridt i den rigtige retning
Teknisk uheld (i flertal)
►  februar (2)
►  2016 (109)
►  december (5)
►  november (1)
►  oktober (8)
►  september (8)
►  august (4)
►  juli (15)
►  juni (4)
►  maj (14)
►  april (14)
►  marts (13)
►  februar (1)
►  januar (22)
►  2015 (72)
►  november (1)
►  oktober (3)
►  september (8)
►  august (4)
►  juli (4)
►  juni (7)
►  maj (10)
►  april (7)
►  marts (11)
►  februar (5)
►  januar (12)
►  2014 (115)
►  december (5)
►  november (7)
►  oktober (2)
►  september (7)
►  august (12)
►  juli (9)
►  juni (5)
►  maj (16)
►  april (14)
►  marts (10)
►  februar (15)
►  januar (13)
►  2013 (300)
►  december (15)
►  november (19)
►  oktober (13)
►  september (17)
►  august (17)
►  juli (12)
►  juni (24)
►  maj (28)
►  april (32)
►  marts (46)
►  februar (37)
►  januar (40)
►  2012 (410)
►  december (27)
►  november (24)
►  oktober (31)
►  september (29)
►  august (33)
►  juli (37)
►  juni (44)
►  maj (44)
►  april (30)
►  marts (36)
►  februar (40)
►  januar (35)
►  2011 (475)
►  december (29)
►  november (32)
►  oktober (46)
►  september (51)
►  august (39)
►  juli (43)
►  juni (33)
►  maj (50)
►  april (43)
►  marts (47)
►  februar (34)
►  januar (28)
►  2010 (439)
►  december (44)
►  november (34)
►  oktober (38)
►  september (37)
►  august (41)
►  juli (36)
►  juni (35)
►  maj (46)
►  april (32)
►  marts (34)
►  februar (29)
►  januar (33)
►  2009 (476)
►  december (40)
►  november (32)
►  oktober (42)
►  september (35)
►  august (48)
►  juli (40)
►  juni (37)
►  maj (41)
►  april (48)
►  marts (27)
►  februar (34)
►  januar (52)
►  2008 (438)
►  december (40)
►  november (33)
►  oktober (29)
►  september (37)
►  august (37)
►  juli (37)
►  juni (35)
►  maj (42)
►  april (31)
►  marts (43)
►  februar (38)
►  januar (36)
►  2007 (239)
►  december (28)
►  november (32)
►  oktober (19)
►  september (26)
►  august (32)
►  juli (27)
►  juni (31)
►  maj (24)
►  april (18)
►  marts (2)
SE ALLE MINE BILLED ALBUMMER HER
Mine billedalbums
Spændende sider fra og om Grønland
Greenland today
Steffen Bramsens hjemmeside
SIVDLEK'
Sisimiut-Wikipedia
Sisimiut Tourist info
Nordic-Adventure
Nicki Olsen Sisimiut (flotte billeder)
My Greenland
Jørgen Chemnitz i Østgrønland (på da.&grl.)
Greenlandweb
FRAM-odyssé
Flotte billeder og læsning om livet i Østgrønland
Fantastiske billeder fra Grønland (tjek dem lige)
En dansker i Nuuk
Dorit Olsens fantastisk krea blog Nuuk
Nyheder
Aviisi
Destination Arctic Circle
Taseralik kulturhuset i Sisimiut
Oqaatsinik pikkorissarfik/Sprogskolen
Greenland guide
Sisimiut vandrehjem
Hotel Sisimiut
Greenland today. Flot magasin
Grønlands officielle turist hjemmeside
Find job i Grønland
Grønlands statistik
Det grønlandske selskab
Tidsskriftet Grønland
Nanoq
Sisimiut lokal-avis " SivdleK'"
ARNANUT grønlandsk magasin for kvinder på grønlandsk og dansk
Sermitsiaq
KNR
Vejret
Sisimiut Kommune
Sanaartornermik Ilinniarfik
Sisimiut Taekwon-do
Artic Circle Race
Hvor kommer I fra?
Feedjit Live Blog Stats
Faste læsere
MINE ANDRE SIDER PÅ NETTET
Lidt om grønlænderdragten
Min brokkeblog